31999R2256
L 275/13
JURNALUL OFÍCIAL AL UNIUNII EUROPENE
REGULAMENTUL (CE) NR. 2256/1999 AL COMISIEI
din 25 octombrie 1999
de modificare a Regulamentului (CE) nr. 1621/1999 privind normele de aplicare a Regulamentului (CE) nr. 2201/96 al Consiliului referitor la ajutorul acordat pentru cultivarea strugurilor destinați producerii unor soiuri de struguri uscați
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței în sectorul produselor transformate pe bază de fructe și legume (1), astfel cum a fost modificat prin Regulamentul (CE) nr. 2199/97 (2), în special articolul 7 alineatul (5),
întrucât:
(1)
Regulamentul (CE) nr. 1621/1999 al Comisiei din 22 iulie 1999 privind normele de aplicare a Regulamentului (CE) nr. 2201/96 al Consiliului referitor la ajutorul acordat pentru cultivarea strugurilor destinați producerii unor soiuri de struguri uscați (3) stabilește la articolul 13 alineatul (2) litera (c) termenul de încheiere a contractelor, pentru anul de comercializare 1999/2000, la 15 octombrie 1999. Acest termen se dovedește în prezent insuficient, în special pentru anumite regiuni din Comunitate care nu dispun de organizații de producători. În aceste condiții, este necesară prelungirea termenului respectiv până la 1 noiembrie 1999.
(2)
Măsurile prevăzute de prezentul regulament sunt conforme cu avizul Comitetului de gestionare a produselor transformate pe bază de fructe și legume,
ADOPTĂ PREZENTUL REGULAMENT:
Articolul 1
La articolul 13 alineatul (2) din Regulamentul (CE) nr. 1621/1999, litera (c) se înlocuiește cu următorul text:
„(c)
contractele menționate la articolul 5 sunt semnate de producătorii sau de organizațiile de producători, inclusiv cele menționate la litera (a), și de operatorii care au depus o cerere de înscriere în baza de date, înainte de încheierea contractelor; pentru anii de comercializare 1999/2000 și 2000/2001, contractele se încheie până la 1 noiembrie 1999 și respectiv până la 1 septembrie 2000.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 octombrie 1999.